google/wiki40b huggingface dataset:
Niezam Zaidi

Kehidupan peribadi

Niezam dilahirkan di Ipoh, Perak Darul Ridzuan dan dibesarkan di Kampung Seri Manjoi. Beliau merupakan anak kedua daripada empat beradik.
Dalam temuramah bersama mStar Online pada 2014, Niezam mendedahkan dirinya masih terlalu jauh untuk berada pada kedudukan sama dengan pelakon Datuk Farid Kamil.

Kerjaya

Bakat Niezam Zaidi dalam bidang lakonan dikesan oleh penerbit filem dan bos Metrowealth Pictures, David Teo, yang yakin Niezam mempunyai masa depan yang cerah dalam bidang lakonan, beliau merupakan antara bakat baru yang diperkenalkan oleh Metrowealth bersama-sama dengan Mikail Andre, Adibah Yunus, Wawa Zainal dan Shima Anuar.
Drama pertama lakonan Niezam ialah Diari Platun yang mengisahkan tentang kehidupan pasukan askar Wataniah, yang memulakan siaran di Astro Prima pada 16 September 2012. Beliau membuat penampilan filem pertamanya pada 2012 menerusi filem aksi arahan Hashim Rejab, Budak Pailang yang dibintangi oleh Aeril Zafrel dan Wawa Zainal.
Pada 21 Februari 2013, Nizam meneruskan kerjasamanya bersama Hashim dalam filem Pada Suatu Cinta Dahulu yang menggandingkannya bersama Intan Ladyana, ia mengisahkan tentang Zainal, seorang lelaki yang merasa tertekan dan tidak berpuas hati dengan kehidupan perkahwinannya sekarang, berfikir kembali kepada masa lalu ketika dia seorang pelajar nakal yang jatuh cinta dengan Azura.
Beliau berlakon di samping Atikah Suhaime, Bella Dally dan Intan Ladyana dalam siri drama Dewi Lasak arahan Pierre Andre yang bersiaran di TV3. 
Beliau juga muncul bersama Atikah Suhaime, Shima Anuar, Adibah Yunus dan Mikail Andre dalam filem dokumentari seram Highland Tower arahan Pierre Andre yang berdasarkan dari tragedi Highland Towers pada 11 Disember 1993.
Niezam berlakon di samping Sharnaaz Ahmad dan Zahirah MacWilson dalam siri drama romantik Mencintaimu. Beliau meninggalkan Metrowealth pada Mac 2015 dan bekerja secara bebas dengan syarikat penerbitan lain, Niezam berkata: "Kebanyakkan filem-filem saya dari MIG jadi saya tak ada masa untuk berlakon dengan produksi lain. Itu antara sebab saya keluar dari MIG."
Beliau muncul bersama Shenthy Feliziana dalam filem Mat Moto arahan Ahmad Idham yang ditayangkan pada 24 Disember 2015.
Legian

Poskod

Poskod yang digunakan di Legian adalah 80361. Legian merupakan salah satu dari 5 buah desa/kelurahan yang terletak di dalam daerah Kuta.
Bonsai

Bonsai ialah suatu seni untuk menghidupkan pokok miniatur di dalam bekas pasu hiasan. Seni bonsai memerlukan pengamalnya menanam spesies pokok tertentu di dalam pasu yang bersaiz kecil, mengawal tumbersarannya serta menggubah bentuk semula jadi susunan dahan, ranting, daun dan juga banirnya mengikut gaya yang dikehendaki. Teknik ini bukanlah pemandulan pokok mahupun penggunaan hormon kerana ia tidak langsung melibatkan pengubahsuaian genetik sesuatu pokok terbabit. Ketinggian bonsai biasanya antara 120-140 sentimeter dan jika melebihi ukuran ini, ia tidak lagi dianggap pokok bonsai tetapi dikelaskan sebagai pokok hiasan.
Perkataan 'bonsai' ini adalah dalam sebutan Jepun yang berasal daripada perkataan Cina iaitu 'penzai' yang bermaksud pokok dalam bekas. Bonsai adalah gabungan dua perkataan iaitu 'bon' yang bererti bekas kecil manakala 'sai' ialah pokok. Walaupun ada pokok bonsai yang berusia sehingga lebih daripada 700 tahun, namun usia itu bukanlah faktor utama bernilainya sesuatu bonsai kerana apa yang lebih diutamakan ialah kecantikannya. Bonsai yang terbaik mempunyai mirip pokok sebenar dalam bentuk mini. Meskipun seni bonsai sering dikaitkan dengan masyarakat Cina, kini sudah semakin ramai peminat bonsai di kalangan masyarakat bukan Cina yang turut aktif menceburi seni ini, malahan ada juga yang pernah menerima pengiktirafan dalam beberapa pertandingan peringkat kebangsaan.

Pemilihan pokok sebagai bonsai

Hasil seni bonsai yang cantik dan menarik sangat bergantung kepada kesesuaian jenis pokok yang dipilih untuk dijadikan bonsai. Sesetengah pokok sememangnya berasa dari Malaysia atau sekitar Asia Tenggara. Selain itu ada juga sebilangannya merupakan spesies pokok dari benua Amerika, Eropah dan Afrika. Tidak kira mana asalnya pokok berkenaan, yang paling penting ialah keserasiannya untuk hidup subur dalam persekitaran iklim di tempat ia dijaga. Antara ciri-ciri penting yang perlu ada pada pokok untuk dijadikan bonsai ialah tahan lasak, mempunyai jangka hayat yang panjang, berdaun kecil, serta muda serasi dengan persekitarannya.
Bom jangka

Bahan peletup

Bahan letupan ialah komponen asas didalam bom, dan merupakan sejumlah besar dari ukuran dan berat bom tersebut. Ia merupakan elemen perosak bom (termasuk mana-mana serpihan yang dihasilkan dari letupan atau kebakaran dari kelompang bom atau objek-objek yang berhampiran).

Penentu

Penentu berbeza dari yang dikunci (jam loceng) kepada (jam tangan) dan termasuk (komputer riba).

Peledak

Peledak adalah merupakan sumber haba yang akan memulakan pembakaran (atau tindak balas berantai bagi kes letupan nuklear). Ia sendirinya adalah merupakan bahan letupan, dengan titik pencucuhan yang lebih rendah berbanding dengan cas letupan utama.
Cibulakan

Poskod

Poskod yang digunakan di Cibulakan adalah 43252. Terdapat buah desa di dalam daerah kecamatan Cugenang.
Bonkyu! Bonkyu! BOMB GIRL

ボンキュ！ボンキュ！BOMB GIRL (romaji: Bonkyu! Bonkyu! BOMB GIRL) ialah lagu kedua didalam single ke 35 Morning Musume, Mikan.

Penerbit

Bonkyu! Bonkyu! BOMB GIRL

Lirik: Tsunku

Komposer: Tsunku
Cikukulu

Poskod

Poskod yang digunakan di Cikukulu adalah 46186. Terdapat buah desa di dalam daerah kecamatan Karangnunggal.
Fizik atom

Atom terpencil

Fizik atom sentiasa mengkaji atom secara berasingan, iaitu satu model akan terdiri daripada sebiji nukleus tunggal yang dikelilingi oleh satu atau lebih elektron terikat. Bidang ini tidak kena mengena, baik dengan pembentukan molekul (walaupun kebanyakan fiziknya adalah sama) mahupun dengan jirim termeluwap, iaitu atom dalam keadaan pepejal. Sebaliknya, fizik atom adalah berkaitan dengan proses-proses seperti pengionan dan pengujaan oleh foton-foton atau perlanggaran zarah-zarah atom.
Sedangkan pemodelan atom secara berasingan kelihatan mungkin tidak realistik, jika seseorang mempertimbangkan atom-atom dalam sesuatu gas atau plasma, jadi jangka-jangka waktu untuk saling tindak atom adalah amat besar berbanding proses-proses atom yang dipertimbangkan. Ini bermaksud bahawa setiap atom boleh diolahkan seakan-akan atom itu adalah dalam keadaan pemencilan kerana seringnya, atom-atom itu memang dalam keadaan sebegitu. Atas sebab ini, fizik atom membekalkan teori asas untuk fizik plasma dan fizik atmosfera walaupun kedua-dua cabang fizik ini adalah berkenaan dengan bilangan atom yang amat besar.

Konfigurasi elektron

Elektron-elektron membentuk petala-petala tanggapan di sekeliling nukleus. Secara semula jadi, elektron-elektron ini adalah dalam keadaan asas tetapi boleh diuja melalui penyerapan tenaga daripada cahaya (foton) atau saling tindak dengan zarah pelanggar (biasanya elektron-elektron lain). Elektron teruja mungkin masih terikat pada nukleus dan harus akan mereput semula kepada keadaan asasnya yang asal selepas satu tempoh yang tertentu, dengan tenaganya dibebaskan sebagai foton. Terdapat petua pilihan yang ketat tentang konfigurasi-konfigurasi elektron yang boleh dicapai melalui pengujaan oleh cahaya — bagaimanapun, tidak adanya petua yang serupa untuk pengujaan melalui proses-proses pelanggaran.
Sebiji elektron boleh diuja sehingga terbebas daripada nukleus dan tidak lagi merupakan sebahagian atom. Sistem yang tinggal ialah sebiji ion, dan atom itu dikatakan telah diionkan setelah ditinggalkan dalam keadaan bercas.
Crèvecœur-en-Brie

Crèvecœur-en-Brie ialah sebuah komun yang terletak di komun Seine-et-Marne di utara-tengah Perancis.
Sukamukti, Sukawening

Poskod

Poskod yang digunakan di Sukamukti adalah 44184. Terdapat buah desa di dalam daerah kecamatan Sukawening.
Ayam potongan putih

Penyediaan

Ayam adalah garam yang diperap dan dimasak secara keseluruhannya dalam air panas atau rebusan ayam dengan halia. Jenis lain memperisakan cecair untuk masak dengan bahan tambahan, seperti bahagian putih bawang hijau, batang ketumbar atau bunga lawang. Apabila air mula mendidih, api dimatikan, membolehkan ayam untuk memasak dalam haba sisa sekitar 30 minit. Kulit ayam akan kekal berwarna cerah, hampir putih dan daging akan menjadi agak lembut, lembap, dan berperisa. Hidangan ini boleh dihidangkan "jarang" di mana daging dimasak dengan menyeluruh tetapi darah merah gelap masih terembes dari tulang. Ini adalah versi yang lebih tradisional dari ayam potongan putih yang jarang dihidangkan di restoran Cina. Ayam biasanya disejukkan sebelum dipotong. 

Ayam disajikan dalam kepingan, dengan kulit dan tulang, kadang-kadang dihiasi dengan ketumbar, daun bawang dan/atau sepotong halia. Ia biasanya disertai dengan perasa yang dipanggil Geung yung (Bahasa Cina: 薑蓉; pinyin: jīang rōng; Kantonis Yale: gēung yùng) dibuat dengan menggabungkan halia cincang halus, bawang putih halus, bawang hijau, garam dan minyak panas. Pencicah tambahan boleh menjadi mustard pedas, sos hoisin, kicap, sos tiram atau sos cili.
Eulenberg

Eulenberg merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Sungai Ruil

Sungai Ruil terletak di Tanah Rata, Tanah Tinggi Cameron, Pahang. Orang Asli suku Semai telah lama tinggal di sini dan menarik perhatian pelancong.

Tarikan pelancong

Pada 25 Jun 2009, Tengku Mahkota Pahang Tengku Abdullah Sultan Ahmad Shah merasmikan pakej pelancongan Orang Asli Sungai Ruil. Pelancong asing memang meminati kehidupan asli , sebenar dan 'adventurer' di dalam hutan.Pelancong dari Jepun, Korea, Singapura, Hong Kong, Jerman, negara-negara Skandinavia dan United Kingdom yang menghargai gaya hidup dan warisan masyarakat Orang Asli seluruh dunia termasuk Malaysia. Mereka menganggap kehidupan tradisional Orang Asli sangat eksotik dan perlu dikekalkan.
Pada 7 Ogos 2011, seramai tujuh Orang Asli Semai di Sungai Ruil maut akibat tanah runtuh dalam tragedi Tanah runtuh Cameron Highland 2011.
Erin Carroll

Erin Carroll merupakan pemain badminton wanita dari Australia.
Wargaluyu, Tanjungmedar

Poskod

Poskod yang digunakan di Wargaluyu adalah 45354. Terdapat buah desa di dalam daerah kecamatan Tanjungmedar.
Sekolah Menengah Ugama (Agama) Tarbiah Mardhiah

Sekolah Menengah Ugama (Agama) Tarbiah Mardhiah, Panchor Kemumin, Kota Bharu, Kelantan adalah sebuah sekolah Menengah Ugama (Arab) bantuan kerajaan Kelantan di bawah pengendalian Yayasan Islam Kelantan.
Pada mulanya SMU(A) Tarbiah Mardhiah, Panchor Kemumin, Kota Bharu Kelantan berbentuk institusi pengajian pondok yang pertama di Kampung Panchor yang lebih dikenali dengan nama “Pondok Tok Ayah Kedah” yang mana pengasasnya ialah Tok Ayah Kedah dan tuan Guru Haji Bin Said (Lebai said).
Usaha yang dimulakan oleh kedua-dua orang tokoh pendidik itu telah diteruskan oleh Haji Nik Abdullah Bin Haji Arshad dengan perancangan yang lebih tersusun. Hasil kegigihan beliau tertubuhlah sebuah sekolah Ugama (Arab) Panchor pada tahun 1952 bersamaan 1372 hijrah, dengan nama Madrasah Al-Tarbiah Al-Mardhiah.(MTM)
Pada peringkat awal penubuhannya sekolah ini ditempatkan di sebuah bangunan kecil (wakaf) berukuran 10’ x 10’ beratapkan zink yang dijadikan dua bilik darjah. Kini bangunan baru yang berukuran 31’ x 29’ di tapak baru telah didirikan secara gotong-gotong.
Bangunan yang dibina pada tahun 1961 setelah diubahsuai, masih digunakan sehingga sekarang untuk menampung bilangan pelajar yang begitu ramai.
Pfaffenhofen (daerah)

Pfaffenhofen merupakan sebuah daerah (Landkreis) di Bavaria, Jerman.
Wakaf Stan

Wakaf Stan merupakan sebuah mukim di daerah Kubang Kerian, Kota Bharu, Kelantan. Wakaf Stan terletak dalam Parlimen P 024 Kubang Kerian. Mukim-mukim lain di daerah Kubang Kerian ialah Demit, Kenali, Langgar, Lundang, Telok Baru, Chicha, Bunut Payung, Wakaf Siku, dan Pulong. Terdapat sebanyak 131 mukim kesemuanya di jajahan Kota Bharu.
Sulli

Kehidupan awal

Sulli dilahirkan pada 29 Mac 1994 di Yangsan, Gyeongsang Selatan, Korea Selatan. Semasa kecil, beliau tinggal di Busan. Nama asalnya adalah Choi Jin Ri. Jinri bermaksud kebenaran. Sulli merupakan satu-satunya anak perempuan dalam keluarganya, dimana beliau mempunyai dua adik-beradik yang lebih tua. Ketika beliau masih kecil, ibunya masuk untuk menemaninya ke sekolah. Sulli pertama kali datang ke Seoul pada tahun 2004, dan pada tahun 2005, Sulli mula melibatkan diri dalam bidang lakonan profesional sebagai Princess Sunhwa muda dalam drama SBS The Ballad of Seodong dan beberapa kemudian menjadi cameo di drama SBS lain, Love Needs Miracle.
Bermula daripada lakonan drama, Sulli bercita-cita untuk menjadi seorang penyanyi, beliau kemudian mengikuti dan berjaya dalam ujibakat lakonan SM  dengan menyanyikan lagu dari S.E.S. bertajuk "Chingu (Friend)". Setelah ujibakat, beliau secara rasmi menjadi sebahagian daripada SM trainee dan pada tahun yang sama berpindah ke asrama bersama Taeyeon & Tiffany Girl's Generation. Sulli tetap tinggal disana sehingga kemunculan Girl's Generation pada 2007.

Pendidikan

Sulli mendapat pendidikan dari Jungbu Elementary School  dan melanjutkan pelajaran ke peringkat sekolah menengah, Chungdam Middle School. Beliau berkelulusan dari School of Performing Arts Seoul pada 7 Februari 2013.

Kerjaya lakonan

Sulli memulakan kerjaya lakonan secara profesional ketika berusia 11 tahun, ketika beliau kembali dipilih untuk berlakon sebagai Princess Seonhwa muda di drama televisyen SBS, The Balada Seodong. Beberapa bulan kemudian, beliau membuat penampilan cameo dalam drama Love Needs Miracle, drama televisyen lain daripada SBS. Pada tahun 2006, beliau membuat penampilan sokongan kecil sebagai penilai masa kecil Micky dari TVXQ dalam drama teater Vacation. Sulli kemudian mendapat peranan kecil dalam Punch Lady dan The Flower Girl is Here (2007) dan juga Babo (2008).
Pada 26 April 2012, Sulli bersama rakan kumpulannya, Choi Minho dari SHINee telah disahkan untuk memainkan peranan utama untuk drama SM Entertainment yang baru, To The Beautiful You, versi Korea dari Hana Kimi. Drama ini diarahkan oleh pengarah Jun Ki Sang, pengarah drama terkenal Boys Over Flowers dan dijadualkan tayangannya pada bulan Ogos di SBS. Pada awal tahhun 2014 Sulli memulai kembali aktingnya dengan membintangi film layar lebar dengan judul "Pirates" dan "Fashion King".

Kematian

Pada 14 Oktober 2019, sekitar 3:20 pm KST, Sulli ditemui mati oleh pengurusnya di rumahnya di Seongnam, selatan Seoul. Polis menyatakan bahawa mereka menyiasat sebagai kemungkinan bunuh diri. Pengurus dilaporkan melawat rumah Sulli ketika dia tidak dapat mencapai Sulli, selepas bertelefon dengan Sulli pada hari sebelumnya.
Alconada de Maderuelo

Alconada de Maderuelo merupakan sebuah kawasan perbandaran di Sepanyol di Segovia, di komuniti autonomi Castile dan León.
Viviers-lès-Montagnes

Viviers-lès-Montagnes ialah sebuah komun yang terletak di komun Tarn di selatan Perancis.
Kampung Jak

Poskod

Poskod yang digunakan di Kampung Jak, Ajil, Terengganu adalah 21800.
Kortrijk

Kortrijk (bahasa Inggeris: Courtrai) merupakan bandar yang terletak di Belgium bahagian tengah. Penduduknya berjumlah 74,000 orang pada tahun (2008). Bandar dan luas daerah 80,02 km².
Linggapura, Kawali

Poskod

Poskod yang digunakan di Linggapura adalah 46253. Terdapat buah desa di dalam daerah kecamatan Kawali.
Persidangan Perubahan Iklim Pertubuhan Bangsa-Bangsa Bersatu 2018

Konteks

Setelah Amerika Syarikat meninggalkan Perjanjian Paris, China telah mengambil peranan utama dengan mengadakan banyak mesyuarat persediaan pada minggu-minggu dahulu.
Pada bulan November 2018, Pertubuhan Meteorologi Sedunia mengeluarkan laporan menyatakan tahap karbon dioksida atmosfera 2017 mencecah 405 bahagian per juta (ppm), suatu tahap tidak dilihat dalam tiga hingga lima juta tahun. Pada bulan Oktober 2018, Panel Antara Kerajaan tentang Perubahan Cuaca menerbitkan Laporan Khas mengenai Pemanasan Global 1.5 °C mereka.

Ucapan

Pada 3 Disember 2018, ahli alamiah British yang terkenal Sir David Attenborough memberitahu para wakil di persidangan bahawa:
Pada 4 Disember 2018, aktivis perubahan iklim 15 tahun Greta Thunberg mengemukakan sidang kemuncak dan menjelaskan parahnya masalah ini dengan cara ini:
Abdul Kadir Yusof

Pendidikan

Beliau mendapat pendidikan awal di Kolej Raffles (Singapura) (1936-1940) sebelum meneruskan pengajian ke Lincoln's Inn, London (1952-1955) dalam bidang undang-undang.

Keluarga

Isterinya ialah Tun Tan Sri (Dr) Fatimah Hashim, seorang tokoh politik veteran wanita yang pernah menjawat jawatan sebagai Menteri Kebajikan Am. 
Anak perempuan sulungnya, Mariam Abdul Kadir merupakan bekas Pengarah Perpustakaan Negara Malaysia. Anaknya Mohamed Shah Abdul Kadir kini menjadi Pengerusi McDonald's Malaysia dan juga Pengasas Tabung Kebajikan Ronald McDonald's Malaysia (RMCC). Manakala anak bongsunya Datuk Ali Abdul Kadir pernah menjadi akauntan di firma akauntan Ernst & Young dan kini sebagai Pengerusi Suruhanjaya Sekuriti (SC). Prof Emeritus Dato' Dr Khalid Abdul Kadir merupakan Pengarah Hospital UKM, Bangi, dan kini Dekan Perubatan di Monash University Malaysia. Faridah Abdul Kadir pula sebagai penasihat Bank Pelaburan Denmark.

Politik

Beliau menang bertanding dalam Pilihan Raya Umum Malaysia 1974 bagi kawasan Tenggaroh, negeri Johor.  Beliau bertanding atas tiket Barisan Nasional. Perdana Menteri Malaysia Tun Abdul Razak Hussein telah melantik beliau menjadi Menteri Undang-Undang.
Beliau menang bertanding dalam Pilihan Raya Umum Malaysia 1978 bagi kawasan Tenggaroh, negeri Johor.  Beliau bertanding atas tiket Barisan Nasional. Perdana Menteri Malaysia Tun Hussein Onn telah melantik beliau menjadi Menteri Kemajuan Tanah dan Kemajuan Wilayah.

Kerjaya Korporat

Beliau telah dilantik sebagai Pengerusi Lembaga Pengarah Park Properties Sdn Bhd, sebuah syarikat pemaju hartanah yang membangunkan Taman Tasik Jaya dan Pusat Perniagaan Senawang di Seremban, Negeri Sembilan sehingga tahun 1992.

Meninggal Dunia

Tan Sri Abdul Kadir telah kembali ke Rahmatullah akibat barah peparu pada tahun 1992 di Kuala Lumpur. Jenazah beliau dimakamkan di Makam Pahlawan di perkarangan Masjid Negara, Kuala Lumpur.

Yayasan

Yayasan Kadir & Fatimah menganugerahkan Anugerah Pingat Emas Tan Sri Abdul Kadir kepada Fakulti Undang-Undang, Universiti Islam Antarabangsa Malaysia bagi Graduan Terbaik Pengajian Undang-Undang Syariah dan juga kepada Fakulti Undang-Undang, Universiti Kebangsaan Malaysia bagi Graduan Terbaik Pengajian Undang-Undang. Anugerah tersebut juga diberikan kepada Penuntut Terbaik peperiksaan Undang-Undang Perakaunan bagi Chartered Public Accountant.
Yayasan ini juga telah menganugerahkan Pingat Tun Fatimah kepada graduan wanita yang paling aktif dalam aktiviti kemasyarakatan buat pertama kalinya pada tahun 2007. Ianya adalah anugerah tahunan khas buat para graduan wanita dari Universiti Malaya, Universiti Teknologi Mara dan Universiti Teknologi Malaysia. Penerima pertama Pingat Tun Fatimah ialah Sharifah Fatimah Syed Omar dari Terengganu.
99942 Apophis

Penemuan

Apophis yang telah ditemui pada 19 Jun 2004 oleh Roy A. Tucker, David J. Tholen dan Fabrizio Bernardi dari Pusat Pemerhatian Negara Puncak Kitt di Arizona. Kumpulan ini mengkaji untuk dua malam. Objek baru yang menerima gelaran sementara, 2004 MN₄.
Pada 18 Disember, objek itu yang ditemui lagi dari Australia oleh Gordon Garradd. Kajian seterusnya dari dunia semasa hari-hari membenarkan Pusat Planet Minor untuk mengesahkan kaitan dengan penemuan Jun.

Penamaan

Apabila sesuatu objek baru ditemui, objek itu menerima gelaran sementara, 2004 MN₄ (ditulis sebagai 2004 MN4), dan berita dan rencana sains tentangnya merujuk kepadanya dengan nama itu.
Rethonvillers

Rethonvillers ialah sebuah komun yang terletak di komun Somme di Picardie di utara Perancis.
Jaignes

Jaignes ialah sebuah komun yang terletak di komun Seine-et-Marne di utara-tengah Perancis.
Villagarcía de la Torre

Villagarcía de la Torre merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Gerakan Tanah Melayu

Markas Pemerintahan Tentera British Di Malaya ataupun dikenali dengan nama Malaya Command adalah satu formasi tentera yang ditubuhkan oleh Tentera British pada awal tahun 1920-an untuk menyelaras dan menjamin keselamatan Malaya iaitu Semenanjung Tanah Melayu dan juga pangkalan utama British di Singapura.
Malaya Command mendapatkan perhatian ramai apabila dipertanggungjawabkan dengan pertahanan dan keselamatan  Semenanjung Tanah Melayu dan Singapura menentangkan  serangan dan penaklukan tentera Jepun apabila meletusnya perang di Asia semasa Perang Dunia II.
Kekalahan tentera British di bawah pimpinan Leftenan Jeneral A. E. Percival dikatakan satu kekalahan yang membawa malu besar kepada Empayar British dan memusnahkan sema sekali tanggapan orang-orang Asia mengenai “keagungan (invincibility) orang-orang putih”. Orang-orang Asia, khasnya orang-orang Melayu tidak lagi menganggapkan Empayar British sebegitu kukuh seperti yang disangkakan sebelumnya.

Sejarah

Malaya Command ditubuhkan pada awal tahun 1920-an dengan ibu pejabatnya di Singapura. Markas ini dipertanggungjawabkan dengan pertahanan dan keselamatan Tanah Melayu dan Singapura daripada ancaman musuh. Pada awalnya Malaya Command tidak besar dan hanya mempunyai unit-unit tentera kecil termasuk unit tentera sukarela (Volunteer Forces) yang ditugaskan sebagai pasukan garison di Kuala Lumpur, Pulau Pinang, Taiping, Seremban dan Singapura. 
Apabila Perang Dunia II meletus dalam tahun 1939, Malaya Command mula diperkukuhkan dengan tentera tambahan. Oleh kerana Tentera British dalam keadaan tertekan, Malaya Command diperkuatkan dengan unit-unit tentera dari India. 
Pada bulan November 1940, Malaya Command diletakkan di bawah bidang kuasa Markas Pemerintahan Timur Jauh (Far East Command) sebelum dipindahkan kepada bidang kuasa Pemerintahan Barat Daya Pasifik (South West Pacific Command) Tentera Berikat.

Senarai Nama Pegawai Pemerintah Malaya Command

GOC Malaya Command: 
 1929.11.30  Maj-Gen. H.L. Pritchard, CB, CMG, DSO 
 1934.01.10  Maj-Gen. E. O. Lewin, CB, CMG, DSO
 1935.11.08 Maj-Gen. W.G.S. Dobbie, CB, CMG, DSO 
 1939.08    Lt-Gen. Sir Lionel Vivian Bond, KBE, CB; GOC
 1941.04.           Maj-Gen. Arthur Ernest Percival [sehingga 15 Feb. 1942]
GOC Malaya Command: 
 1945       GOC Malaya District: (juga sebagai Mejar General Briged Gurkha)
  1948? Maj-Gen. Sir Charles Hamilton Boucher, KBE, CB, DSO 
  1950.02.27 Maj-Gen. Robert Elliott Urquhart, CB, DSO (juga pemerintah  17 Gurkha Div) 
 1950.08.01 Maj-Gen. Robert Elliott Urquhart, CB, DSO  
 
 1952.06.11 Maj-Gen. Sir Hugh Charles Stockwell, KBE, CB, DSO 
 1954.04.07 Lt-Gen. Sir Geoffrey Kemp Bourne, KBE, CB, CMG
 1956.05.19 Lt-Gen. Sir Roger Herbert Bower, KBE, CB [to 1 Sep. 1957]
 South Malaya District [Malaya Command] (juga sebagai Mejar General Briged Gurkha)
 1950.02 Maj-Gen. D. Dunlop 
 1950.09.19 Maj-Gen. Robert Cecil Osborne Hedley 
  1952.05.07 Maj-Gen. Lancelot Edgar Connop 
  Mervyn Perowne [to 31 Aug. 1952]
Johore Sub District 
  Brig. Robert Cecil Osborne Hedley 
 1948Maj-Gen. D Dunlop
Singosaren, Banguntapan

Poskod

Poskod yang digunakan di Singosaren adalah 55193. Terdapat 8 buah desa di dalam daerah kecamatan Banguntapan.